Document ID: 32001R0500

Kommissionens forordning (EF) nr. 500/2001
af 14. marts 2001
om gennemførelsesbestemmelser til Rådets forordning (EØF) nr. 2847/93 vedrørende kontrollen af EF-fiskerfartøjernes fangster i tredjelandes farvande og på åbent hav
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), senest blevet ændret ved Rådets forordning (EF) nr. 2846/98(2) af 17. december 1998, særlig artikel 18, stk. 4, og
ud fra følgende betragtninger:
(1) Medlemsstaterne skal i henhold til artikel 18, stk. 1, i forordning (EØF) nr. 2847/93 via edb meddele Kommissionen, hvilke mængder af hver bestand der er taget af fartøjer, som fører deres flag, i farvande, der hører under tredjelandes højhedsområde eller jurisdiktion, og på åbent hav, samt alle oplysninger, der er modtaget i henhold til artikel 17, stk. 2.
(2) Det bør derfor præciseres, hvilke detaljerede oplysninger der skal fremsendes, intervallerne for disse meddelelser samt det format, der skal anvendes ved fremsendelsen af de pågældende oplysninger.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -
UDSTEDT FØLGENDE FORORDNING:
Artikel 1
1. Hver medlemsstat meddeler inden udgangen af den første måned i hvert kvartal via edb Kommissionen, hvilke mængder af hver bestand der ikke er undergivet TAC eller kvoter, og som er taget af fiskerfartøjer, der fører dens flag, i farvande, der hører under tredjelandes højhedsområde eller jurisdiktion, og på åbent hav, og som:
- er blevet landet i det foregående kvartal direkte på dens område
- er blevet landet i det foregående kvartal direkte i tredjelande
- er blevet omladet i det foregående kvartal til tredjelandes fartøjer.
2. Hver medlemsstat meddeler inden udgangen af den første måned i hvert kvartal via edb Kommissionen, hvilke mængder der er taget af fiskerfartøjer, der fører en anden medlemsstats flag, i farvande, der hører under tredjelandes højhedsområde eller jurisdiktion, og på åbent hav, og som i det foregående kvartal er blevet landet på dens eget område.
3. Når medlemsstaten fremsender de i stk. 1 og 2 omhandlede fangstoplysninger, benytter den formatet i bilaget.
Artikel 2
Denne forordning træder i kraft på syvendedagen efter offentliggørelsen i De Europæiske Fælleskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. marts 2001.

Labels: 12
5
6